|  |
| --- |
| PATVIRTINTAKlaipėdos miesto savivaldybėstarybos 2014 m. gruodžio 18 d. sprendimu Nr. T2-336 |
| (Klaipėdos miesto savivaldybės |
| tarybos 2015 m. rugsėjis 24 d. |
| sprendimo Nr. T2-213 redakcija) |

**KLAIPĖDOS MIESTO SAVIVALDYBĖS**

**SUBALANSUOTO TURIZMO SKATINIMO IR VYSTYMO PROGRAMOS (Nr. 02) APRAŠYMAS**

|  |  |
| --- | --- |
| **Biudžetiniai metai** | 2015-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | **Subalansuoto turizmo skatinimo ir vystymo programa** | Kodas | **02** |
| **Programos parengimo argumentai** | Programa skirta pritraukti į Klaipėdos miestą turistus, išskirtinį dėmesį skiriant vandens turizmo skatinimui (tarptautinių jūros renginių organizavimui, kruizinės laivybos skatinimui ir kt.) |
| **Ilgalaikis prioritetas (pagal KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui  | Kodas | **01** |
| **Programos tikslas** | Skatinti atvykstamąjį ir vietinį turizmą, stiprinant miesto turistinį patrauklumą bei didinant Klaipėdos miesto konkurencingumą tiek tarptautinėse, tiek vidinėse turizmo rinkose | **Kodas** | **01** |
| **Tikslo įgyvendinimo aprašymas:** 2014 m. į Klaipėdą atvykstančių turistų skaičius buvo apie 10 % didesnis nei 2013 m. Remiantis VšĮ Klaipėdos turizmo ir kultūros informacijos centro informacija, daugiausia svečių sulaukta iš Vokietijos (40,79 %), Lietuvos (9,67 %), Rusijos (5,85 %), JAV (5,29 %), Didžiosios Britanijos (4,99 %), Lenkijos (4,74 %), Latvijos (4,39 %), Italijos (3,75 %), Ispanijos (2,88 %), Šveicarijos (1,31 %). Norint išlaikyti ir didinti į miestą atvykstančių turistų srautus, siekiama skirti daugiau dėmesio darbui su kruizinių laivų linijomis, stiprinti rinkodaros veiklą, aktyviai dalyvauti tarptautinių organizacijų veikloje, plėtoti svetingo miesto įvaizdį ir suteikti visas būtinas informacines paslaugas mieste.**01 uždavinys. Plėtoti vandens turizmą.**Plėtojant jūrinį turizmą išskiriamos dvi kryptys – kruizinių laivų ir burlaivių pritraukimas į Klaipėdą ir jų aptarnavimo kokybės užtikrinimas. Kruizinės laivybos plėtojimo srityje siekiama aktyviai dalyvauti kruizinių laivų asociacijų, tokių kaip „Cruise Europe“ ir „Cruise Baltic“ veikloje, kuriant bendrą rinkodaros sistemą, organizuoti Klaipėdos miesto ir uosto pristatymą kruizinio turizmo tinklalapiuose, tarptautinėse kruizinės laivybos parodose, leisti ir platinti informacinius leidinius (anglų kalba), pristatančius Klaipėdos miesto ir uosto kruizinio turizmo galimybes ir produktus. Kruizinės laivybos plėtrą kiekvienais metais remia Klaipėdos valstybinio jūrų uosto direkcija, tačiau Klaipėdos miesto savivaldybės indėlis yra labai svarbus, siekiant sukurti patrauklią laisvalaikio veiklos infrastruktūrą kruizinių laivų turistams. 2014 m. centrinėje uosto dalyje pastatytas naujas terminalas leido padidinti į uostą atplaukiančių kruizinių laivų skaičių. 2014 m. į Klaipėdą atplaukė 63 kruiziniai laivai (2013 m. – 40), kurie atplukdė apie 57000 turistų. Pagal šiuo metu užsiregistravusių kruizinių laivų skaičių, 2015 m. planuojama sulaukti daugiau nei 50 kruizinių laivų, iš kurių pusė didesnių nei 200 m ilgio, tad ir atvykstančių turistų skaičius turėtų nuolat augti. Kaip ir kasmet, didesniems nei 200 metrų laivams sutikti bus tęsiama svetingo miesto tradicija ir rengiamos tautodailės bei amatų mugės Teatro aikštėje su liaudiškos muzikos koncertais.2015 m. uostamiesčiui suteikta proga priimti tarptautinį renginį „The Tall Ships Regatta“. Klaipėdoje startuojanti regata aplankys kelis Švedijos uostus ir finišuos Ščecine, Lenkijoje. Regatoje dalyvaus apie 25–43 laivai ir ji bus mažesnė nei uostamiestį 2009 ir 2011 metais aplankiusios regatos. „The Tall Ship Regatta“ bus organizuota birželio mėn., Klaipėdos pilies džiazo festivalio metu. Įgyvendinant „The Tall Ship Regatta“ programą, 2015 m. numatoma dalyvauti kasmetinėje generalinėje didžiųjų burlaivių regatos konferencijoje, kurioje bus pristatomi būsimieji maršrutai ir uostai, sukurti Klaipėdos miestą pristatantį videofilmą, parengti straipsnius, išleisti reklaminius leidinius ir atnaujinti interneto tinklalapį. Kitas įspūdingas tarptautinis burlaivių renginys įvyks 2017-aisiais, minint miesto 765-ąjį gimtadienį, kai uoste finišuos regata „The Tall Ships Races Baltic“. 2015 m. planuojama organizuoti regatą „Baltic Sail“. Tai 7 Baltijos jūros uostus jungiantis projektas, siekiantis puoselėti ir skatinti jūrines tradicijas regione. Pirmą kartą 1997 m. surengtos regatos šeimai dabar priklauso 7 uostai: Gdanskas (Lenkija), Klaipėda (Lietuva), Karlskrona (Švedija), Nystedas (Danija), Rostokas ir Zasnicas (Vokietija), Ryga (Latvija). Projekte dalyvauja Lenkų jūrų muziejus Gdanske, Švedų laivybos muziejus Karlskronoje ir Jūrų muziejus Rostoke. Klaipėdos miestas pakvies Baltijos regiono tradicinius laivus atvykti į liepos 24–26 dienomis vyksiančius Jūros šventės renginius. Planuojama, kad regatoje dalyvaus 30 mažesniųjų burlaivių.**02 uždavinys. Plėtoti turizmo informacinę sistemą.**Turizmo informacijos teikimas yra pagrindinė priemonė, skatinanti atvykusius turistus ilgiau pasilikti vietovėje bei naudotis joje teikiamomis paslaugomis. Turizmo informacinės sistemos sukūrimas ir jos funkcionavimo užtikrinimas yra vienas esminių turistų traukos mechanizmų. Siekiant skatinti atvykstamąjį turizmą, plečiant turistinės informacijos sklaidą išskiriamos šios veiklos kryptys:* Klaipėdos miesto turizmo galimybių pristatymas tarptautiniuose tiksliniuose turizmo renginiuose. Kasmet planuojama dalyvauti 5 tarptautiniuose tiksliniuose renginiuose bei teikti informaciją specializuotiems užsienio žurnalams, siekiant informacinių bei palankių straipsnių tarptautiniuose leidiniuose.
* Nemokamos informacijos teikimas turistams bei turistines paslaugas teikiantiems subjektams. Planuojama parengti, išleisti ir išplatinti leidinius, pristatančius Klaipėdos miestą ir jo turizmo produktus (kasmet apie 20 000 Klaipėdos miesto žemėlapių, informacinių brošiūrų bei informacinių leidinių), vidutiniškai 20 000 turistų nemokamai suteikti informaciją, surengti po 3 nemokamas ekskursijas po miestą Pasaulinės turizmo dienos proga.

Interneto erdvėje skleisti aktualią informaciją. Tam Klaipėdos turizmo ir kultūros informacijos centras tvarko ir teikia turizmo paslaugų ir išteklių duomenis Nacionalinei turizmo informacijos sistemai kiekvieną mėnesį – www.travel.lt; www.klaipedainfo.lt  |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2014 (faktas) | 2015 | 2016 | 2017 |
| Klaipėdoje apsilankančių turistų skaičiaus didėjimas, proc. | Investicijų ir ekonomikos departamentas | 12 | 10 | 10 | 10 |
| Visų Klaipėdos miesto apgyvendinimo įstaigų užimtumo pokytis, proc. | Investicijų ir ekonomikos departamentas | 2 | 2 | 2 | 2 |
| **Programos tikslas** | Plėtoti viešąją aktyvaus poilsio ir turizmo infrastruktūrą | **Kodas** | **02** |
| **Tikslo įgyvendinimo aprašymas:** Tęsiant Klaipėdos, kaip jūrinio miesto, vystymą planuojama toliau plėtoti turizmo infrastruktūrą.**01 uždavinys. Plėtoti turizmo infrastruktūrą.**Siekiant harmoningai atnaujinti ir pritaikyti turizmui Klaipėdos piliavietės teritoriją, kooperuotomis ES struktūrinių fondų ir paskolos lėšomis įgyvendinamas projektas „Visuomeninių renginių infrastruktūros buvusioje pilies teritorijoje suformavimas: Klaipėdos pilies ir bastionų komplekso rytinės kurtinos atkūrimas bei Antrojo pasaulinio karo laikų dažų (kuro) sandėlio pritaikymas“. Atkurta piliavietės teritorijos infrastruktūra padidins patrauklių pramogų pasiūlą pajūrio regione, prisidės prie aktyvaus poilsio, kultūrinio ir pažintinio turizmo plėtros. Projektas suskirstytas į du etapus. Iki 2015 m. planuojama įvykdyti I etapą – rekonstruoti rytinę kurtiną, Antrojo pasaulinio karo laikų sandėlį, įrengti inžinerinius tinklus. 2016 m. prasidės II etapo darbai, kurio metu bus atkurta šiaurinė kurtina, atlikti bastionų tvarkybos darbai, įrengti inžineriniai tinklai.2015 m. bus atliktas Jono kalnelio projektinės idėjos konkursas. Jono kalnelis patenka į tikslinę integruotą teritoriją, kurios sutvarkymui per 2014–2020 metų ES programavimo laikotarpį turėtų būti skirta 80 mln. litų. Projektinės idėjos konkursas atskleis galimybes, kokia linkme eiti, siekiant sukurti Jono kalnelyje išskirtinį kultūros, verslo ir turizmo traukos centrą. Parinkus geriausią projekto idėją, 2016 m. bus pradėti Jono kalnelio teritorijos infrastruktūros atnaujinimo darbai |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai  |
| 2014 (faktas) | 2015 | 2015 | 2017 |
| Įgyvendinta viešųjų infrastruktūros projektų, vnt. | Investicijų ir ekonomikos departamentas | 2 | 2 | 1 | 1 |
| **Numatomas programos įgyvendinimo rezultatas:**Skatinant atvykstamąjį ir vietinį turizmą bus stiprinamas miesto turistinis patrauklumas. Rekonstravus pakrantės infrastruktūrą, pritaikius nekilnojamojo kultūros paveldo objektus turizmui ir visuomenės poreikiams bei modernizavus poilsio ir turizmo viešąsias erdves bus pasiūlyta naujų turistinių paslaugų paketų, gyventojams ir miesto svečiams taps jaukesnės viešos bendravimo, renginių organizavimo bei laisvalaikio leidimo erdvės |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos; paskolos lėšos, ES struktūrinių fondų ir programų lėšos, kitos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.2.1 uždavinys. Formuoti strateginius turistų traukos centrus.3.2.2 uždavinys. Skatinti turizmo paslaugų specializaciją. 3.2.3 uždavinys. Gerinti miesto turistinį įvaizdį rinkodaros priemonėmis.3.3.1 uždavinys. Stiprinti jūrinį tapatumą |
| **Susiję Lietuvos Respublikos ir savivaldybės teisės aktai:** Lietuvos Respublikos turizmo įstatymas, Valstybinio turizmo departamento prie Ūkio ministerijos 2011 m. gruodžio 20 d. įsakymas Nr. V-174 „Dėl Lietuvos turizmo informacijos sistemos nuostatų patvirtinimo“, Klaipėdos miesto bendrasis planas, Klaipėdos miesto savivaldybės 2013–2020 m. strateginis plėtros planas |